Μιχάλης Γεράνης

Ο Μιχάλης Γεράνης είναι Έλληνας πολιτικός της τοπικής αυτοδιοίκησης που διετέλεσε τελευταίος Δήμαρχος του καποδιστριακού Δήμου Χορτιάτη, με δύο διαδοχικές θητείες από το 2002 έως το 2010, όταν συστάθηκε ο νέος καλλικρατικός Δήμος Πυλαίας - Χορτιάτη.  Από το 2013 έως σήμερα διατελεί ως ο πρώτος εκλεγμένος Πρόεδρος του Διοικητικού Συμβουλίου του Περιφερειακού Συνδέσμου "Φορέων Διαχείρισης Στερεών Αποβλήτων (ΦΟ.Δ.Σ.Α.) Κεντρικής Μακεδονίας" .

Γενικά στοιχεία 
Ο Μιχάλης Γεράνης γεννήθηκε το 1965 στο Ασβεστοχώρι Θεσσαλονίκης όπου και κατοικεί ως σήμερα. 

Είναι ελεύθερος επαγγελματίας που δραστηριοποιείται στο χώρο των εναλλακτικών μορφών ενέργειας, στην θαλάσσια περιαστική συγκοινωνία της Θεσσαλονίκης και στην καλλιέργεια λεβάντας.

Είναι νυμφευμένος με τη γυμνάστρια Θεοδώρα Γιακουμή και έχουν τρία παιδιά, τη Ζωή, τον Αναστάση και την Ελένη.

Πολιτική Δράση 
Με την τοπική αυτοδιοίκηση ασχολήθηκε ενεργά το 1998 όταν εκλέχθηκε πρώτος σε σταυρούς Δημοτικός Σύμβουλος του πρώην Δήμου Χορτιάτη. Στον ίδιο δήμο το 1999 εκλέχθηκε Πρόεδρος του Δημοτικού Συμβουλίου. Στις δημοτικές εκλογές του 2002 με την Παράταξη "Αλλαγή με Ενότητα" εκλέχθηκε Δήμαρχος του καποδιστριακού Δήμου - Χορτιάτη , ανανεώνοντας τη θητεία του και στις επόμενες δημοτικές εκλογές του 2006 . Ο νέος νόμος 3852/2010 γνωστός ως "Καλλικράτης" τον κατέστησε τον τελευταίο Δήμαρχο Χορτιάτη, όταν βάσει των διατάξεών του συστήθηκε ο νέος Δήμος Πυλαίας - Χορτιάτη με τη συνένωση των δήμων Πανοράματος, Πυλαίας και Χορτιάτη. 

Στις δημοτικές εκλογές του 2010 στον ενιαίο Δήμο Πυλαίας- Χορτιάτη, συμμετείχε στο Συνδυασμό του Ιγνάτιου Καϊτεζίδη, όπου εκλέχθηκε πρώτος σε ψήφους Δημοτικός Σύμβουλος όπως συνέβη και στις επόμενες  δημοτικές εκλογές του 2014, αλλά και του 2019. Τόσο στις προηγούμενες δυο θητείες της δημοτικής αρχής από τον Ιανουάριο του 2011 και το Σεπτέμβριο του 2014, όσο και στην τρέχουσα από το Σεπτέμβριο του 2019 διατελεί εκλεγμένος Πρόεδρος Δημοτικού Συμβουλίου του δήμου Πυλαίας- Χορτιάτη .

Το Φεβρουάριο του 2013 εκλέχθηκε Πρόεδρος του Συνδέσμου Οργανισμών Τοπικής Αυτοδιοίκησης Ν. Θεσσαλονίκης και τον Απρίλιο του 2013 εκλέχθηκε πρώτος Πρόεδρος στο νέο Περιφερειακό Σύνδεσμο Φορέων Διαχείρισης Στερεών Αποβλήτων (ΦΟ.Δ.Σ.Α.) Κεντρικής Μακεδονίας . Θέση στην οποία επανεκλέχθηκε το Δεκέμβριο του 2014 και το Νοέμβριο του 2019 και υπηρετεί ως σήμερα.

Αθλητισμός 
Από παιδί ακόμη ασχολήθηκε με τον αθλητισμό ως αθλητής στο χώρο του ποδοσφαίρου. Στο παρελθόν διετέλεσε σημαίνον μέλος των Διοικητικών Συμβουλίων ομάδων του Ασβεστοχωρίου και της Θεσσαλονίκης όπως στη θέση του Προέδρου Δ.Σ. της ΜΑΣ Νέα Γενεά Ασβεστοχωρίου αλλά και  Αντιπρόεδρος Δ.Σ. της Π.Α.Ε. Ηρακλής.

Ενεργός Τοπική, Περιφερειακή και Εθνική Συμμετοχή 
Έως σήμερα συμμετείχε σε πολλές δράσεις, πρωτοβουλίες και σε φορείς με στόχο το κοινό όφελος σε τοπικό, περιφερειακό και εθνικό επίπεδο. Ειδικότερα από το 2002 έως σήμερα:
 Διατελεί από το 2021 Αντιπρόεδρος του διοικητικού συμβουλίου της Ελληνικής Εταιρείας Διαχείρισης Στερεών Αποβλήτων (Ε.Ε.Δ.Σ.Α.)
 Διατελεί αιρετό μέλος στο διοικητικό συμβούλιο της Περιφερειακής Ένωσης Δήμων (Π.Ε.Δ.) Κεντρικής Μακεδονίας
 Διατελεί αιρετό μέλος στις τομεακές επιτροπές της Κεντρικής Ένωσης Δήμων Ελλάδας - Κ.Ε.Δ.Ε. (πρώην ΚΕΔΚΕ)
 Διετέλεσε Πρόεδρος της Δημοτικής Επιχείρησης Κοινωνικής και Πολιτιστικής Ανάπτυξης (Δ.Ε.Κ.Π.Α.) Δήμου Χορτιάτη 
 Διετέλεσε αιρετό μέλος της διοίκησης της Τοπικής Ένωσης Δήμων και Κοινοτήτων (Τ.Ε.Δ.Κ.) Νομού Θεσσαλονίκης 
 Διετέλεσε Πρόεδρος του Δ.Σ. του Δικτύου Μαρτυρικών Πόλεων και Χωριών Ελλάδας (2009-2013) και σήμερα παραμένει μέλος του Δ.Σ.
 Διετέλεσε μέλος του Δ.Σ. της Ελληνικής Εταιρίας Τοπικής Ανάπτυξης και Αυτοδιοίκησης (Ε.Ε.Τ.Α.Α.).

Παραπομπές 

Δήμαρχοι Πυλαίας - Χορτιάτη